《痛哭》
金朝·程自修

日射石虬鳞甲开，草色又换青春回。精灵聚散岂拘束，山鬼叫呼松柏哀。

当时沸天箫鼓动，今日悲风陵上来。忽忽古今成传舍，人生有情泪盈把。

乾坤误落腐儒手，只遣空言当汗马。西晋风流绝可人，怅望千秋共潇洒。

作者简介：程自修，字忘吾，洛阳人。读书城东门，隐居不仕。金末，元好问荐授礼部郎中，自修闻之，弃家南去。